CELEX: 32008R0725
Language: el
Date: 2008-07-24 00:00:00
Title: Κανονισμός (ΕΚ) αριθ. 725/2008 της Επιτροπής, της 24ης Ιουλίου 2008 , για την κατάταξη εμπορευμάτων στη συνδυασμένη ονοματολογία

26.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 198/32
            
         
      ΚΑΝΟΝΙΣΜΌΣ (ΕΚ) αριθ. 725/2008 ΤΗΣ ΕΠΙΤΡΟΠΉΣ
   
   της 24ης Ιουλίου 2008
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2008.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 360/2008 της Επιτροπής (ΕΕ L 111 της 23.4.2008, σ. 9).
   
      (2)  ΕΕ L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 του Συμβουλίου (ΕΕ L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός Σ.Ο.)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν αποτελούμενο από (ποσοστό επί τοις % κατά βάρος):
                              
                                          Πηγμένο γάλα για τυρί
                                       
                                       
                                          32,4
                                       
                                    
                                          Αποκορυφωμένο γάλα
                                       
                                       
                                          32,9
                                       
                                    
                                          Κρέμα γάλακτος (33,5 % λιπαρές ουσίες)
                                       
                                       
                                          12,4
                                       
                                    
                                          Ζάχαρη
                                       
                                       
                                          4,5
                                       
                                    Το προϊόν περιέχει επίσης παρασκεύασμα φρούτων, ορό γάλακτος, σταθεροποιητή, καλλιέργειες γιαουρτιού.
                              Η περιεκτικότητα σε λιπαρές ουσίες είναι 4,3 % κατά βάρος.
                              Το προϊόν έχει χρώμα ανοιχτό ερυθρό. Η υφή του έχει την όψη νωπού τυριού, με ορατά τμήματα του παρασκευάσματος φρούτων.
                              Το προϊόν συσκευάζεται σε δοχεία των 150 g.
                           
                        
               
                  0406 10 20
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 0406, 0406 10 και 0406 10 20.
                  Το προϊόν περιέχει γαλακτοκομικά προϊόντα σε ποσοστό που υπερβαίνει το 70 % κατά βάρος, εκ των οποίων το πηγμένο γάλα για τυρί προσδίδει σε αυτό τον ουσιώδη χαρακτήρα. Επομένως, το προϊόν διατηρεί το χαρακτήρα του νωπού τυριού και του πηγμένου γάλατος για τυρί.
                  Για το λόγο αυτό το προϊόν πρέπει να καταταγεί στην κλάση 0406.
               
            
                  
                              2.
                           
                           
                              Προϊόν αποτελούμενο από (ποσοστό επί τοις % κατά βάρος):
                              
                                          Πηγμένο γάλα για τυρί
                                       
                                       
                                          41,7
                                       
                                    
                                          Γιαούρτι από αποκορυφωμένο γάλα
                                       
                                       
                                          29,7
                                       
                                    
                                          Παρασκεύασμα φρούτων
                                       
                                       
                                          20
                                       
                                    
                                          Σιρόπι φρουκτόζης
                                       
                                       
                                          5
                                       
                                    
                                          Συμπύκνωμα πρωτεΐνης
                                       
                                       
                                          2
                                       
                                    
                                          Συνδετικό μέσο
                                       
                                       
                                          0,9
                                       
                                    
                                          Κρέμα γάλακτος
                                       
                                       
                                          0,7
                                       
                                    Η περιεκτικότητα σε λιπαρές ουσίες είναι 0,4 % κατά βάρος.
                              Το προϊόν αποτελείται από δύο στρώσεις: μία λευκή στρώση στο επάνω μέρος, η οποία περιέχει το πηγμένο γάλα για τυρί, και κάτω από αυτή μία στρώση με το παρασκεύασμα φρούτων. Η πάνω στρώση έχει την όψη νωπού τυριού.
                              Το προϊόν συσκευάζεται σε δοχεία των 125 g.
                           
                        
               
                  0406 10 20
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 0406, 0406 10 και 0406 10 20.
                  Το προϊόν περιέχει γαλακτοκομικά προϊόντα σε ποσοστό που υπερβαίνει το 70 % κατά βάρος, εκ των οποίων το πηγμένο γάλα για τυρί προσδίδει σε αυτό τον ουσιώδη χαρακτήρα. Επομένως, το προϊόν διατηρεί τον χαρακτήρα του νωπού τυριού και του πηγμένου γάλατος για τυρί.
                  Για το λόγο αυτό το προϊόν πρέπει να καταταγεί στην κλάση 0406.